CELEX: C2005/229/74
Language: et
Date: 2005-09-17 00:00:00
Title: Kohtuasi T-287/05: Idoia Bengoa Geisler'i ja kahe teise ametniku 15. juuli 2005. aasta hagi Euroopa Parlamendi vastu

17.9.2005   
            
            
               ET
            
            
               Euroopa Liidu Teataja
            
            
               C 229/35
            
         Idoia Bengoa Geisler'i ja kahe teise ametniku 15. juuli 2005. aasta hagi Euroopa Parlamendi vastu
   (Kohtuasi T-287/05)
   (2005/C 229/74)
   Kohtumenetluse keel: prantsuse
   Idoia Bengoa Geisler, Cristina López Roca ja Maria Manuela Farrajota, elukohad Luxembourgis, esitasid 15. juulil 2005 Euroopa Ühenduste Esimese Astme Kohtule hagi Euroopa Parlamendi vastu. Hagejate esindajad on advokaadid Sébastien Orlandi, Xavier Martin, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hagejad paluvad Esimese Astme Kohtul:
   
               —
            
            
               tühistada hagejate Euroopa Ühenduste ametnikeks nimetamise otsused selles osas, milles nende palgaaste töölevõtmisel määrati personalieeskirjade XIII lisa artikleid 12 ja 13 rakendades;
            
         
               —
            
            
               mõista kohtukulud välja kostjalt.
            
         Õiguslikud alused ja peamised argumendid
   Käesoleva kohtuasja hagejad, Euroopa Kohtu ametnikud, kes võeti tööle pärast 1. maid 2004, olles läbinud konkursi, mille teade avaldati enne seda kuupäeva, vaidlustavad väidetava diskrimineerimise, mis tuleneb sellest, et määruse (EÜ, Euratom) nr 723/2004, millega muudetakse ametnike personalieeskirju, XIII lisa artiklile 12 alusel nende palgaastmetesse määramise tingimused erinevad neist tingimustest, mida kohaldati sama konkursi läbinutele, kes võeti tööle enne seda personalieeskirjade muudatust. Käesolevas asjas esitatud õiguslikud alused ja argumendid on samad, mis kohtuasjas T-130/05 (1).
   
      (1)  ELT C 93, 16.4.2005, lk 38.